钦定古今图书集成/明伦汇编/氏族典/第536卷 > 《泸溪县志》 > 石遵
## 钦定古今图书集成/明伦汇编/氏族典/第536卷 > 《泸溪县志》 > 石遵

按《晋书石季龙载记》：“季龙死，刘氏临朝，以遵为丞相。
时遵屯河内，移檄至邺，刘氏惧，以遵领大司马大都
督，加黄钺九锡。遵假刘氏令，以遵嗣位，乃僭即尊位。
尊母郑氏为皇太后，妻张氏为皇后，以石斌子衍为
皇太子。石闵自以勋高，遵忌而不任，闵总兵权，使将
军苏亥、周成率甲士执遵杀之，及其太子衍。遵凡在”
位一百八十三日。